kardosdrur/scandi-wiki huggingface dataset:
Oscar Wanscher (kirurg)

Oscar Wanscher (født 19. marts 1846 i København, død 7. marts 1906 sammesteds) var en dansk kirurg.

Efter at have taget medicinsk embedseksamen 1871 studerede han øjensygdomme og senere kirurgi, blev reservekirurg på Kommunehospitalet, Dr. med. 1877, korpslæge 1879, konkurrerede om en docentplads i kirurgi 1885, men sejrede ikke. I 1892 blev han overkirurg ved Frederiks Hospital og docent i klinisk kirurgi og 1900 ekstraordinær professor i kirurgisk patologi.

Wanscher har skrevet en hel del, deriblandt Om Brugen af Æter som Indaandingsmiddel ved kirurgisk Anæsthesi (1882) på et tidspunkt, da i Danmark kloroform så godt som udelukkende anvendtes til bedøvelse. Wanscher konstruerede senere en meget anvendt maske til æterbedøvelse. I de sidste år beskæftigede han sig meget med kirurgiens historie og skrev en række afhandlinger, navnlig om bekendte kirurger.

Kilder 

 

Kirurger fra Danmark
Ansatte ved Københavns Universitet
Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
Riddere af Dannebrog
Oscar 1
Danskere i 1800-tallet
Danskere i 1900-tallet
Personer fra København
Wanscher

Slægten Wanscher udspringer fra hestgarder Christoph Wanscher (gift 1718), hvis søn Christoph Wanscher (født 1719) formentlig er identisk med den 1783 afdøde skomagermester i København Christoph Wanscher, af hvis ti børn sønnen, te- og porcelænshandler i København Christopher Wanscher (1750—1823) var fader til papirhandler Carl Conrad Wanscher (1788—1845), til lotterikollektør Christopher Wanscher (1791—1844) og til papirhandler Wilhelm Wanscher (1802—1882), af hvis børn skal nævnes Nanna Wanscher (1838—1915), gift med stiftsfysicus Carl Alexis Henrik Bernhard Videbech (1836—1889), Vilhelmine Wanscher (1840—1892), der ægtede stabslæge Hans Vilhelm Berg (1840—1937), distriktslæge Vilhelm Wanscher (1842—1901) — hvis søn var overlæge Emil Wanscher (1875—1944) — kirurg Oscar Wanscher (1846—1906) og maskinfabrikant i Aarhus, civilingeniør Axel Wanscher (1848—1877); dennes søn, kunsthistoriker Vilhelm Wanscher (1875—1961) var fader til arkitekt, professor Ole Wanscher (1903—1985) og til arkitekt Axel Wanscher (1902—1973). Emil Wanscher var fader til prosektor Oscar Wanscher (1906—1956).

Oversigt 
 Axel Wanscher, dansk arkitekt
 Emil Wanscher, dansk læge
 Hilda Wanscher, født van Lennep, dansk maler
 Kåre Wanscher, dansk trommeslager
 Laura Wanscher, født Zeuthen, dansk maler
 Ole Wanscher, dansk møbelarkitekt
 Oscar Wanscher (kirurg), dansk kirurg
 Oscar Wanscher (prosektor), dansk prosektor
 Vilhelm Wanscher, dansk kunsthistoriker

Kilder 
 Albert Fabritius, "Wanscher",  i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Henrik Steffens Helms: Livserindringer, 1912, s. 63 fl.
 Illustreret Tidende, 23. juni 1912.

Slægter fra Danmark
Oscar Wanscher

Oscar Wanscher er navnet på flere personer:

 Oscar Wanscher (kirurg) (1846-1906) – dansk kirurg og professor
 Oscar Wanscher (prosektor) (1906-1956) – dansk læge, dr. med. og prosektor
Susanthika Jayasinghe

Susanthika Jayasinghe (født 17. december 1975 i Atnawala på Sri Lanka) er en srilankisk atlet.

Jayasinghe voksede op i en fattig familie nord for hovedstaden Colombo. 

Efter at have vundet en sølvmedalje under VM i 1997 flyttede hun til USA for at træne der.

Under OL 2000 i Sydney fik Jayasinghe Sri Lankas første OL-medalje siden 1948 da hun fik en bronzemedalje i 200-meter-løb efter Marion Jones og Pauline Davis-Thompson. Jones blev senere diskvalificeret for doping. 9. december 2009 besluttede IOK at Pauline Davis-Thompson var guldmedaljevinderen og sølvmedaljen gik til Jayasinghe i 200-meter-løb for damer under sommer-OL 2000 i Sydney.

Personlige rekorder
100 meter: 11,04  (Yokohama 2000)
200 meter: 22,28  (Sydney 2000)
50 meter, indendørs: 6,31  (Liévin 2001), asiatisk rekord
60 meter, indendørs: 7,09  (Stuttgart, 1999), asiatisk rekord
200 meter, indendørs: 22,99  (Lisboa, 2001), asiatisk rekord

Atleter fra Sri Lanka
Viljuj

Viljuj (, ; , ) er Lenas længste biflod. Floden løber i Krasnojarsk kraj og Republikken Sakha i det østlige Sibirien i Rusland. Floden er omkring 2.650 km lang, hvoraf 1.170 km er sejlbar. Viljujs afvandingsareal er omkring 454.000nbsp;km², og middeelvandføringen er 1.700 m³/s ved udmundingen.

Viljujs kilder ligger sydvest for bebyggelsen Ekonda i Krasnojarsk kraj, i den nordlige del af den Midtsibiriske højslette. Den løber derfra mod sydøst, gennem det store Viljuj-reservoir, hvor også bifloden Tjona munder ud. Den fortsætter østover gennem en bred dal, hvor der fra nord kommer flere bifloder, hvoraf de største er Markha og Tjung. Floden passerer byerne Njurba og Viljujsk, før den munder ud i Lena omkring 350 km nordvest for  Jakutsk.

Viljuj er kendt for diamantminer som er etableret langs floden siden 1950'erne. Der udvindes også guld, jernmalm og kul i området.

Bifloder til Viljuj 

Viljuj har et stort antal bifloder, de længste fra højre side er: Ulakhan-Vava ( 374 km), Tjona ( 802 km), Tjybyda ( 451 km), Ulakhan-Botuobuja ( 459 km), Otjtjuguj-Botuobuja ( 342 km) og Bappagaj ( 307 km) - de længste fra venstre side er: Akhtaranda ( 75 km), Ygyatta ( 601 km),  Markha ( 1181 km), Tjukjan ( 747 km) og Tjung ( 1092 km).

Noter

Eksterne henvisninger 

Bifloder til Lena
Floder i Krasnojarsk kraj
Floder i republikken Sakha
Peugeot 5008

Peugeot 5008 er en bilmodel fra Peugeot introduceret i 2009. Modellen er en kompakt MPV-udgave af den lille mellemklassebil Peugeot 308.

Modellen har syv siddepladser, men findes også i en kortere fempersoners udgave ved navn Peugeot 3008.

Motorprogrammet omfatter en benzinmotor på 1,6 liter udviklet i samarbejde med BMW, som yder 120 hk uden og 156 hk med turbolader. Dieselmotorerne er på 1,6 og 2,0 liter og udviklet i samarbejde med Ford og Mazda. Effekten går fra 109 til 163 hk.

5008's konkurrenter er bl.a. Mazda5, Opel Zafira, Renault Scénic og Volkswagen Touran.

Sikkerhed 
5008 blev i 2009 kollisionstestet af Euro NCAP med et resultat på fem stjerner ud af fem mulige.

Tekniske specifikationer

Kilder 

 Peugeot 5008 Specifikationer / farver og indtræk / udstyr og optioner

Eksterne henvisninger 

 Officielt websted 

5008
Kompakte MPV'er
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Belikin

Belikin er et belizisk ølmærke. Det er det ledende ølmærke i landet, og brygges af Belize Brewing Company. Navnet Belikin er maya og betyder Vejen øst.

Belikin findes i fire varianter:
 Lager
 Premium
 Lighthouse Lager
 Stout

Links 
 Officiel hjemmeside

Ølmærker
Belize
Erann (album)

Erann er det tredje studiealbum fra den danske sanger og sangskriver Erann DD, der blev udgivet den 28. august 2006. Det debuterede som #3 på album-hitlisten. Albummet er produceret i samarbejde med Pharfar fra Bikstok Røgsystem.

Trackliste

Noter

"Alone Again (Naturally)" er en cover version af sangen af samme navn fra Gilbert O'Sullivan.

Hitlisteplacering

Referencer

Eksterne henvisninger
Erann  på Discogs

Album fra 2006
Erann DD-album
Lønstrup Klint

Lønstrup Klint er en klint i Vendsyssel på 15 kilometers længde, der strækker sig fra Lønstrup i nord til Løkken i syd, hvor den undervejs passerer Rubjerg Plantage. Det højeste punkt er Rubjerg Knude, hvor det nu nedlagte Rubjerg Knude Fyr står. Klinten blev dannet under den sidste istid og består af sand og lerlag. Området er en del af Natura 2000-område nr. 7 Rubjerg Knude og Lønstrup Klit.

Kilder/eksterne henvisninger 

 Visit Denmark om Lønstrup Klint
 Naturstyrelsen om Lønstrup Klint 

Lokaliteter i Hjørring Kommune
Naturområder i Danmark
Movie Klip

"Movie Klip" var den første af Nephews sange, der blev udgivet uden for Danmark. Den blev udgivet af Universal Music i sommeren 2005. Universal Music sørgede samtidig for, at der blev produceret en musikvideo til "Movie Klip", da der ikke havde været tid til dette tidligere. Videoen er instrueret af Alex & Liane.

Nephew-sange
Sange fra 2005
Siamesisk kampfisk

Siamesisk kampfisk (latin Betta splendens) er en fisk, der stammer fra Asien. Oprindeligt kommer den fra rismarkerne i Thailand, Cambodja, Laos og Vietnam, hvor der pga. lav vandstand og høje temperaturer ikke er særlig meget ilt i vandet. Fisken besidder et særligt organ kaldet labyrint der gør det muligt at fisken kan udnytte atmosfærisk luft.

Det er en populær fisk til ferskvandsakvarier. Hanner kan ikke holdes sammen i et akvarie, da disse vil kæmpe til døden.

Fiskene bliver opdrættet til akvariehobbyen i mange forskellige farver, mønster samt former. Disse er også underlagt avls standarter iht. International Betta Congres (IBC).
IBC Opdrætter Victoria Stark (US) har udgivet et meget omfattende kompendie omkring betta splendens historie og opdræt.

Det anbefales at have kampfisk i 15 liter akvarie eller mere.

Farver og mønster 
Farver

A1 - Red

A2 - Black

B1 - Royal Blue

B2 - Steel Blue

B3 - Turquoise/Green

C1 - Clear/Yellow/Orange

C2 - Pastel

C3 - Opaque

Mønster

D1 - Dark Bicolor

D3 - Light Bicolor

E1 - Butterfly

E2 - Multicolor

E3 - Marble/Grizzled

Eksterne henvisninger 

Pigfinnefisk
Vandpistol

En vandpistol er en legetøjspistol, der kan fyldes med vand og skydes med, som kan bruges under vandkamp. De er som regel lavet af plastik og kan være udført så de ligner rigtige pistoler, men kan også være designet farverige og mere frit.

Siden 1990'erne findes der også nogle større vandgeværer og vandmaskinpistoler, der kan rumme mere vand og har en længere rækkevidde end de klassiske vandpistoler.

Det ældste eksempel på en form for vandpistol er J.W. Wolffs patent fra 30. juni 1896. Den ældste reference til en vandpistol er dog fra 1861, hvor General William T. Sherman udtalte om forsøget på at dæmpe løsrivelsen: "Hvorfor, du kan ligeså godt forsøge at slukke en ildebrand med en vandpistol."

Se også 
 Super Soaker

Referencer

Eksterne henvisninger 

Legetøj
Elis Schröderheim

Elis Schröderheim (26. marts 1747—30. august 1795) var en svensk embedsmand.

Schröderheim nedstammede fra en tysk slægt Schröder, som ved midten af 17. århundrede var kommen til Sverige og 1759 adledes under navnet Schröderheim. Han kom tidlig ind på embedsbanen og vandt Gustaf III’s gunst ved den
dygtighed, hvormed han på rigsdagen 1778 fungerede som bondestandens sekretær; 1782 blev han statssekretær. 

Schröderheim var på grund af sin åndrighed og livlighed Gustaf III’s specielle yndling og hørte til dem, der fortrinsvis arrangerede hoffets fornøjelser. Ved hans virksomhed som embedsmand klæber en svær plet, den simoni, han drev ved besættelsen af kirkelige embeder (den såkaldte pastoratshandel). 

Efter 1786 ophørte Schröderheim at have indflydelse i den højere administration og blev tilforordnet landshøvding i Upsala Len; 1786 blev han en af de 18 i det nystiftede svenske Akademi. 1792 blev han tilforordnet hofkansler; efter Gustaf III’s død var han landshøvding i Upsala, men fik 1794 sin afsked.

Schröderheim mistænktes uden grund for delagtighed i den såkaldte Armfeltske sammensværgelse. Han døde i fattigdom. Schröderheim, der udmærkede sig ved sin åndrighed og sine fremragende egenskaber som humoristisk skribent og komedieforfatter, efterlod sig Anteckningar till Gustaf III’s historia. 

Hans hustru Anna Charlotta von Stapelmohr (1754—1792) er bleven bekendt ved sin åndrighed og slagfærdighed i replikken, egenskaber, der til sidst pådrog hende Gustaf III’s unåde. Det almindeligst forekommende portræt af fru Schröderheim er ikke autentisk, men er kun ved en forveksling blevet henført til hende. Det rette findes i "Personhistorisk Tidskrift" (svensk) II.

Kilder

Litteratur 
 Elof Tegnér, Från Tredje Gustaf’s dagar III (Lund 1892)
 Oscar Levertin (udgiver), Schröderheim, Brev (Stockholm 1902, i "Svenska memoirer och brev", 6)

Embedsmænd fra Sverige
Personer i den gustavianske periode
Medlemmer af Svenska Akademien
Salmonsens
Frimurere fra Sverige
Kolonnedestillation

Ved kolonnedestillation bliver en væske varmet op til omkring kogepunktet. Det betyder, at ethanol samt en del af vandet vil fordampe. Ethanol har et lavere kogepunkt og begynder at fordampe før vandet. Herefter vil dampen komme op i lange glasrør. I glasrøret vil tynde glasrør afkøle dampen. Når dampen afkøles og går fra luftform til flydende form, afgives  en masse energi, som igen bliver brugt til en ny destillation, som øger koncentrationen af alkohol.

Kemiske processer
Destillation
Klistermærke

Et klistermærke er et stykke papir eller plastik, påtrykt et billede eller noget tekst og udstyret med lim på bagsiden. Bagpå er der normalt et beskyttelsesark, for at forhindre at limen bliver ødelagt før brug. Klistermærker kan limes på forskellige genstande, for at dekorere eller mærke dem.

Typer af klistermærker 
Der findes et nærmest uendeligt antal klistermærker med forskellige motiver, men kan overordnet set opdeles i to grupper:

 Oplysende klistermærker kan bruges til oplysning eller til at mærke noget. De kan f.eks. bruges til at markere en nødudgang, et strømførende kabel, en pakke med fars eller en postkasse. Også frimærker og prislapper er oplysende klistermærker
 Dekorative klistermærker som f. eks kan bruges af børn. De kan også fungere som reklame og kan for eksempel følge med tyggegummi eller blade.

Se også
Wallsticker

Legetøj
Kommunikation
Reklame
Friedrich Heincke

Friedrich Heincke (født 6. januar 1852 i Hagenow, Mecklenburg, død 5. juni 1929) var en tysk zoolog og fiskerikyndig.

Liv og virke 

Heincke studerede naturvidenskab i Rostock, Leipzig og Kiel, blev 1873 assistent ved det zoologiske institut i Kiel, tog 1877 doktorgraden og virkede nu som privatdocent ved Universitetet i Kiel og som lærer ved den højere realskole indtil 1879, da han forflyttedes til den højere realskole i Oldenburg. Fra 1886 var han tillige sekretær ved "Sektion fur Kiisten- und Hochseefischerei des Deutschen Seefischerei-Vereins". I 1892 blev han professor og direktør for den nyoprettede, af ham skabte, kongelige preussiske biologiske anstalt på Helgoland, som han ledede med stor dygtighed til sin afsked 1921. Fra 1875 tog han på en fremtrædende måde del i de nordiske haves videnskabelige undersøgelse, særlig i Østersøens og Vesterhavets, dels som medarbejder ved "Deutsche Seefischerei-Verein", dels som leder af den biologiske anstalt og i tilknytning til de internationale havundersøgelser, i hvis oprettelse (1902) han havde væsentlig del. Særlig er der grund til at fremhæve hans fortrinlige og på et mægtigt statistisk grundlag hvilende arbejder om silden og rødspætten samt hans udvikling af metoderne til aldersbestemmelse ved hjælp af otoliter, skæl og knogler.

Forfatterskab 

Af hans talrige arbejder kan foruden bearbejdelsen af fiskene og de lavere dyr i Martins Illustrierte Naturgeschichte (1882—84) nævnes: "Die Gobiidæ und Syngnathidæ der Ostsee nebst biologischen: Bemerkungen" (Wiegemanns Archiv für Naturgeschichte, I, 1880), "Die Varietäten des Herings", I—II (Bericht der Commission  für die wissenschaftliche Untersuchung der Deutschen Meere 1878—84), Die nutzbaren Tiere der nordischen Meere und die Bedingungen ihrer Existenz (1882), Die Fische der Ostsee (sammen med Karl August Möbius, 1883), "Die Fische Helgolands" (Wissenschaftliche Meeresuntersuchungen, Neue Folge, bind II 1897), "Naturgeschichte des Herings" (Abhandlungen des deutschen Seefischerei-Vereins, 1898), "Eier und Larven von Fischen der deutschen Bucht" (sammen med Ernst Ehrenbaum, Wissenschaftliche Meeresuntersuchungen, Abteilung Helgoland, III, 1900), "Die Eier und Jugendformen der Nutzfische in der Nord- und Ostsee und die Altersbestimmungen der Nutzfische"(Conseil permanent international pour l'exploration de la mer: Rapports et procèsverbaux des réunions. bind III, København 1905), "Untersuchungen über die Scholle. Generalbericht I. Schollenfischerei und Schonmassregeln" (en foreløbig beretning af 1912 sammesteds, bind XVI 1913 og den udførlige beretnings første del i bind XVII, 1913).

Kilder 

 

Zoologer fra Tyskland
Iktyologer
Tyskere i 1800-tallet
Tyskere i 1900-tallet
East Baton Rouge Parish

East Baton Rouge Parish er et county i den amerikanske delstat Louisiana. Området ligger i den sydøstlige del af delstaten, og det grænser op mod East Feliciana Parish i nord, West Feliciana Parish i nordvest, West Baton Rouge Parish i vest, Iberville Parish i syd Ascension Parish i syd og øst og Livingston Parish i øst og nordøst og mod St. Helena Parish i nordøst.

East Baton Rouge Parish totale areal er 1 219 km² hvor af 39 km² er vand. I 2000 havde amtet 412 852 indbyggere. Amtet bliver administreret fra Baton Rouge, der også er delstatens hovedstad.

Byer 
 Baker
 Baton Rouge
 Baywood
 Brownfields
 Central
 Gardere
 Inniswold
 Merrydale
 Monticello
 Oak Hills Place
 Old Jefferson
 Shenandoah
 Village St. George
 Westminster
 Zachary

Baton Rouge
Parishes i Louisiana
Gråkjær Arena

Gråkjær Arena er en idrætsarena i Holstebro, der primært bruges til håndbold. Arenaen har plads til 3.250 tilskuere og bruges primært som hjemmebane for håndboldklubben TTH Holstebro, som tidligere hed Team Tvis Holstebro. Gråkjær Arena rummer desuden fitnesslokaler, cafe, en stor lounge, to luksus skylounges samt players lounge.

Historie 
Den daværende borgmester Arne Lægaard, daværende kultur- og fritidsudvalgsformand H. C. Østerby samt håndboldspillerne Lars Rasmussen og Kristina Kristiansen foretog første spadestik 10. november 2009 og rejsegildet var den 23. juni 2010. Hallen blev indviet 2. februar 2011 og har kostet 55 millioner kroner at opføre.

Tekniske fakta om Gråkjær Arena 
 
Tilskuerkapacitet: 3.250, heraf 2.750 siddepladser
Sponsorlounge/mødelokale: med en samlet kapacitet på 500 gæster
Skylounges: 2 stk. med tilhørende bar
Playerslounge: med kapacitet på ca. 50 gæster
Foyer: 1.000 kvadratmeter
Teknik: 10 infoskærme plus en stor Kubeskærm/scoringstavle
Spillerfaciliteter: 4 omklædningsrum, dommeromklædning, Fitnessrum og Fys-rum
Halspecifikation: Gulv 44x24 meter
Catering: Cafe: og 2 permanente barer, hvorfra der kan købes øl, pølser, drikke og slik.

Eksterne henvisninger 
 Om hallen på Holstebro Kommunes hjemmside

Idrætshaller i Danmark
Sport i Holstebro
Etableret i 2011
Bygninger, konstruktioner og anlæg i Holstebro
Martina Suchá

Martina Suchá (født 20. november 1980 i Nové Zámky) er en kvindelig tennisspiller fra Slovakiet, der har stoppet karrieren. Martina Suchá startede sin karriere i 1996 og stoppede i 2008. 

22. april 2002 opnåede Martina Suchá sin højeste WTA single rangering på verdensranglisten som nummer 37. 

Martina Suchá var med på de vindende slovakiske 2002 Fed Cup hold. Martina Suchá deltog ved OL i 2004.

Eksterne henvisninger 

Tennisspillere fra Slovakiet
Kristina Brandi

Kristina Brandi (født 29. marts 1977 i San Juan) er en kvindelig tennisspiller fra Puerto Rico, der har stoppet karrieren. Kristina Brandi startede sin karriere i 1991 og stoppede i 2008. 

4. december 2000 opnåede Kristina Brandi sin højeste WTA single rangering på verdensranglisten som nummer 27.

Eksterne henvisninger 

Tennisspillere fra USA
Personer fra Puerto Rico
Orleans Parish

Orleans Parish er et county i den amerikanske delstaten Louisiana. Området ligger i den sydøstlige del af delstaten, og det grænser op mod St. Tammany Parish i nord, St. Bernard Parish i sydøst, Plaquemines Parish i syd og mod Jefferson Parish i vest.

Orleans Parish’s totale areal er 907 km², hvoraf 439 km² er vand. I året 2000 havde amtet 484 674 indbyggere. Amtet bliver administreret fra New Orleans, der også er delstatens største by.

Byer 
 Broadmoor
 Bywater
 Carrollton
 Chef Menteur
 Custom House
 Gentilly
 Lafayette Square
 Michoud
 New Orleans
 Vieux Carre

Parishes i Louisiana
Mette Agerbæk

Mette Margrethe Tobiasen Agerbæk (født 26. august 1960 i Sorø, død 28. januar 2011 i Odense) var en dansk billedhugger. Hun blev uddannet som grafiker og billedhugger ved Det Fynske Kunstakademi 1982-86 og Accademia di Belle Arti di Roma i Italien 1986-1987. I 2004 blev hun Årets kunstner på Fyn, udpeget af det daværende Fyns Amts Kunstudvalg. 

Hun er mest kendt for sit portræt af Lise Nørgaard, som er opstillet på gågaden i Roskilde.

"Balancebuen" er et andet hovedværk. Den er opstillet ved Klarebroen i centrum af Odense.

Eksterne kilder og henvisninger 
 Nekrolog i Roskilde Avis 
 Accademia di Belle Arti di Roma 

Billedhuggere fra Danmark
Justice Society of America

"Justice Society of America" var det første hold af superhelte i tegneseriens historie. Holdet dukkede første gang op i All Star Comics #3 i vinteren 1940.

Superhelte
Q-dance

Q-dance er et hollandsk ravefirma, der specialiserer sig indenfor elektronsike musikfester. Q-dance står bag anerkendte hardstyle events, som Qlimax, Mysteryland og Defqon.1,

Eksterne kilder/henvisninger 
 http://www.q-dance.nl/

Musikfestivaler i Nederlandene
Vermilion Parish

Vermilion Parish er et county i den amerikanske delstat Louisiana. Området ligger i den sydvestlige del af delstaten, og det grænser op mod Acadia Parish i nord, Lafayette Parish i nordøst, Iberia Parish i øst, Cameron Parish i vest, Jefferson Davis Parish i nordvest og mod den Mexicanske Golf i syd.

Vermilion Parish’s totale areal er 3 984 km², hvor af 944 km² er vand. I 2000 havde amtet 53 807 indbyggere. Amtet bliver administreret fra byen Abbeville.

Byer 
 Abbeville
 Delcambre
 Erath
 Gueydan
 Kaplan
 Maurice

Parishes i Louisiana
Internet Movie Cars Database

Internet Movie Cars Database (IMCD) er en hjemmeside, som indeholder en liste over hvilke biler, motorcykler og andre køretøjer der er blevet brugt i en film eller tv-udsendelser. På siden kan man finde billeder af køretøjerne samt information om dem.

Se også 
 Internet Movie Database

Eksterne henvisninger 
 Internet Movie Cars Databases hjemmeside 

Netdatabaser
Skovlyst i Sæby

Skovlyst i Sæby er en skovpavillon i Sæby, som i mange år, dannede rammen om sommerfester, og teater.

I dag anvendes Skovlyst stadig af byens teaterforening. Et voksenkor findes også på Skovlyst.

Sæby
Teatre i Danmark
Bygninger, konstruktioner og anlæg i Frederikshavn Kommune
Ashley Harkleroad

Ashley Harkleroad (født 2. maj 1985 i Rossville, Georgia) er en kvindelig tennisspiller fra USA, som har stoppet karrieren. Ashley Harkleroad startede sin karriere i 2000 og stoppede i 2010. 

9. juni 2003 opnåede Ashley Harkleroad sin højeste WTA single rangering på verdensranglisten som nummer 39. 

Ashley Harkleroad var den første WTA tennisspiller, der optrådte nøgen i det amerikanske magasin Playboy. Det skete i august 2008 udgaven.

Eksterne henvisninger 

Tennisspillere fra USA
Personer fra Georgia
Caddo Parish

Caddo Parish er et county i den amerikanske delstaten Louisiana. Området ligger længst mod nordvest i delstaten. Det grænser op mod Bossier Parish i øst, Red River Parish i sydøst og mod De Soto Parish i syd. Amtet grænser også op mod delstaterne Arkansas i nord og mod Texas i vest.
 
Caddo Parish’s totale areal er 2 427 km², hvor af 142 km² er vand. I året 2000 hadde amtet 252 161 indbyggere. Amtet administreres fra byen Shreveport.

Byer 
 Belcher
 Blanchard
 Gilliam
 Greenwood
 Hosston
 Ida
 Mooringsport
 Oil City
 Rodessa
 Shreveport
 Vivian

Parishes i Louisiana
Anup Sridhar

Anup Sridhar (født 11. april 1983 i Bangalore) er en indisk badmintonspiller. Han har ingen større internationale mesterskabs titler, men kvalificerede sig til VM i 2007, hvor han tabte i kvartifinalen mod Lin Dan fra Kina. Sridhar var udtaget til at repræsentere Indien under Sommer-OL 2008, hvor han røg ud i anden runde mod Shoji Sato fra Japan.

Eksterne henvisninger 
 

Badmintonspillere fra Indien
Nabil Lasmari

Nabil Lasmari (født 8. februar 1978 i Algeriet) er en algerisk badmintonspiller. Han har ingen større internationale mesterskabs titler, men kvalificerede sig til VM i 2007, hvor han tabte i anden runde mod Dicky Palyama fra Nederlandene. Lasmari blev udtaget til at repræsentere Algeriet under Sommer-OL 2008, hvor han røg ud i anden runde mod den danske mester Peter Gade. Han er også blevet afrikansk mester to gange.

Eksterne henvisninger 
  

Badmintonspillere fra Algeriet